
	[bookmark: nev]KÓSA RÉKA
kosareka2001@gmail.com
Festőművész
Osztatlan, 7. félév
Pécsi Tudományegyetem
Művészeti Kar
	
[bookmark: _GoBack]






Témavezető:
	Dr. Ernszt András
egyetemi docens, PTE MK




Magányos Melankólia

Kulcsszavak: festmény; figurális; olaj
A „Magányos Melankólia” című pályamunkámon egyfajta metamorfózist jelenítettem meg. A női akttal, amire egy orosz agár fejét helyeztem a szomorúság, búskomorság érzését szerettem volna átadni. Ennek kifejezésére egy guggoló, zárt póz mellett döntöttem. A kutya fejet is azért választottam, mert rendkívül kifejező állatoknak tartom őket, így jól tudják közvetíteni a bánatot. A képet egy 130 cm × 100 cm-es vászonra készítettem el olajfestékkel. Az alapját szabadkézzel, szénnel vázoltam fel. A vázlat fixálása után került rá a fedőfesték. Bár törekszem a realisztikusabb ábrázolásra, a referencia kép színeit felerősítem a festményen. Munka közben folyamatosan váltogatom az ecsetméreteket, attól függően mennyire aprólékosan szeretnék kidolgozni egy-egy részt. A lazúros és fedőrétegek kombinálásával is kísérleteztem. Megtetszettek a fixálásnál elkent szénnel létrejött felületek, ezért a kép néhány pontján meghagytam azokat. A hátteret hideg színekkel vittem fel, hogy a meleg tónusú alak jobban kiemelkedjen belőle.
A „Magányos Melankólia” címet azért adtam a munkának, mert amikor elgondolkodtam azon, hogy egy kutya mitől érezheti magát búskomornak, az első ok, ami az eszembe jutott, a magány volt.



